title: Neuvoston päätös (EU) 2017/1842, annettu 9 päivänä lokakuuta 2017, neuvoston avoimen datan politiikasta ja neuvoston asiakirjojen uudelleenkäytöstä

text:
               12.10.2017

               FI

               Euroopan unionin virallinen lehti

               L 262/1

         NEUVOSTON PÄÄTÖS (EU) 2017/1842,
   annettu 9 päivänä lokakuuta 2017,
   neuvoston avoimen datan politiikasta ja neuvoston asiakirjojen uudelleenkäytöstä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 240 artiklan,
   sekä katsoo seuraavaa:

               (1)

               Uudet tieto- ja viestintäteknologiat ovat luoneet ennennäkemättömiä mahdollisuuksia eri lähteistä peräisin olevan sisällön keräämiseen ja yhdistämiseen. Tieto- ja osaamisyhteiskunnan kehittyminen vaikuttaa kaikkien kansalaisten elämään eri puolilla unionia, sillä se antaa heille mahdollisuuden uudistaa tapoja päästä tiedon lähteille ja hankkia tietoa.

               (2)

               Julkisen sektorin hallussa olevat tiedot ovat tärkeä tiedon ja innovaation lähde yksityisellä sektorilla, ja niiden avulla tuetaan parempien digitaalisten palveluiden luomista kansalaisille ja yrityksille kaikkialla Euroopassa.

               (3)

               Neuvosto ja muut EU:n toimielimet keräävät, tuottavat ja levittävät monenlaisia tietoja, jotka liittyvät unionin politiikkoihin ja toiminta-aloihin. EU:n toimielimillä on hallussaan asiakirjoja, joita voitaisiin käyttää uudelleen digitaalisissa tuotteissa ja palveluissa ja jotka voisivat olla hyödyllinen sisältölähde niin kansalaisille kuin yrityksillekin.

               (4)

               Euroopan parlamentin ja neuvoston direktiivissä 2003/98/EY (1) vahvistetaan julkisen sektorin hallussa olevien tietojen uudelleenkäyttöä koskevat vähimmäissäännöt jäsenvaltioissa ja kannustetaan jäsenvaltioita menemään kyseisiä vähimmäissääntöjä pidemmälle sekä ottamaan käyttöön avoimen datan politiikkoja.

               (5)

               Komission päätöksen 2011/833/EU (2) hyväksymisen jälkeen Euroopan komissio perusti vuonna 2012 Euroopan unionin avoimen datan portaalin, jäljempänä ’EU:n avoimen datan portaali’, jonka on tarkoitus toimia keskitettynä palvelupisteenä, jonka kautta on pääsy EU:n toimielinten ja muiden unionin elinten dataan.

               (6)

               Unioni hyväksyi kesäkuussa 2013 G8-maiden avointa dataa koskevan peruskirjan (Open Data Charter) ja sitoutui toteuttamaan joukon avointa dataa koskevia toimia, jotka on määritelty kyseisen peruskirjan mukaisessa G8-maiden yhteisessä toimintasuunnitelmassa.

               (7)

               Eurooppa-neuvosto totesi 24 ja 25 päivänä lokakuuta 2013 antamissaan päätelmissä avoimen datan olevan hyödyntämätön voimavara, jolla on valtavasti mahdollisuuksia luoda vahvempia, yhteenliitettyjä yhteiskuntia, jotka vastaavat paremmin kansalaisten tarpeita, ja kehotti edistämään aktiivisesti julkisen sektorin hallussa olevien tietojen uudelleenkäyttöä.

               (8)

               Neuvosto korosti 2 päivänä maaliskuuta 2015 antamissaan päätelmissä, että avoimen datan kaltaisten välineiden ja palvelujen täysimittainen ja tehokas hyödyntäminen voi edistää parempaa tuottavuutta sekä parempia palveluja ja niiden käyttöä olisi helpotettava. Lisäksi neuvosto kannusti 29 päivänä toukokuuta 2015 antamissaan päätelmissä kehittämään datan kannalta suotuisan toimintapoliittisen ympäristön unionissa, mikä edistäisi julkisen hallinnon datan yhteentoimivuutta sekä sen käyttöä ja uudelleenkäyttöä tutkimus- ja innovointitarkoituksiin huolehtien samalla tarpeellisesta tietosuojasta.

               (9)

               EU:n avoimen datan portaali sisältää tällä hetkellä lukuisia tietokokonaisuuksia ja linkkejä jäsenvaltioiden avoimen datan portaaleihin. Neuvosto on osallistunut EU:n avoimen datan portaaliin vuodesta 2015 seuraavilla kolmella tietokokonaisuudella: neuvoston julkisen asiakirjarekisterin metatiedot, metatiedot pyynnöistä saada tutustua neuvoston asiakirjoihin ja neuvoston äänestykset säädöksistä.

               (10)

               Neuvosto on tähän saakka osallistunut EU:n avoimen datan portaaliin pilottihankkeiden kautta. Koska nämä pilottihankkeet ovat olleet menestyksekkäitä, neuvoston asiakirjoille olisi vahvistettava avoimen datan politiikka, jotta tähänastiset kokemukset voidaan hyödyntää ja maksimoida ja jotta neuvosto voi määrittää asiakirjojensa julkaisemista ja uudelleenkäyttöä koskevat ehdot.

               (11)

               Neuvoston asiakirjoja koskeva avoimen datan politiikka parantaisi tiedonkulkua neuvoston ja suuren yleisön välillä, sen ansiosta unionia koskevaa tietoa voitaisiin käyttää ja levittää laajemmin, se kohentaisi neuvoston julkista kuvaa avoimuuden ja läpinäkyvyyden osalta ja se vahvistaisi neuvoston vastuuvelvollisuutta julkisena toimielimenä.

               (12)

               Neuvoston asiakirjoja koskevan avoimen datan politiikan olisi edistettävä sellaisten välineiden ja sovellusten kehittämistä, jotka auttavat käyttäjiä hakemaan ja yksilöimään asiakirjoja uudelleenkäyttöä varten.

               (13)

               Tätä päätöstä ei olisi sovellettava asiakirjoihin, joiden uudelleenkäytöstä neuvosto ei voi päättää kolmannen osapuolen teollis- ja tekijänoikeuksien tai jäsenvaltioiden asiakirjojen saatavuutta koskevien järjestelmien vuoksi.

               (14)

               Oikeutta tutustua neuvoston asiakirjoihin säännellään edelleen Euroopan parlamentin ja neuvoston asetuksella (EY) N:o 1049/2001 (3).

               (15)

               Tämä päätös ei saisi vaikuttaa yksilöiden suojelusta henkilötietojen käsittelyssä annettuihin sääntöihin eikä EU:n turvallisuusluokiteltujen tietojen suojaamista koskeviin turvallisuussääntöihin, ja tämän päätöksen täytäntöönpanossa ja soveltamisessa olisi noudatettava kyseisiä sääntöjä,

         ON HYVÄKSYNYT TÄMÄN PÄÄTÖKSEN:
   1 artikla
   Kohde ja tavoite
   1.   Tällä päätöksellä luodaan neuvoston avoimen datan politiikka, jäljempänä ’avoimen datan politiikka’, määrittelemällä periaatteet, edellytykset ja rajoitukset, jotka koskevat 2 artiklan 1 kohdassa määriteltyjen neuvoston hallussa olevien ja sen tuottamien asiakirjojen uudelleenkäyttöä, ja näiden asiakirjojen uudelleenkäyttöä helpottavia käytännön keinoja.
   2.   Avoimen datan politiikalla on seuraavat tavoitteet:

               a)

               tiedonkulun parantaminen neuvoston ja suuren yleisön välillä; ja

               b)

               tietojen laajan uudelleenkäytön helpottaminen.

         2 artikla
   Soveltamisala
   1.   Tätä päätöstä sovelletaan neuvoston hallussa pitämiin ja tuottamiin asiakirjoihin, jotka neuvosto on saattanut julkisiksi.
   2.   Tätä päätöstä ei sovelleta neuvoston hallussa pitämiin ja tuottamiin asiakirjoihin, joiden uudelleenkäytöstä neuvosto ei voi päättää

               a)

               kolmansien osapuolten teollis- ja tekijänoikeuksien vuoksi; tai

               b)

               jäsenvaltioiden asiakirjojen saatavuutta koskevien järjestelmien vuoksi.

         3.   Tällä päätöksellä ei rajoiteta seuraavien säännösten soveltamista ja kyseisiä säännöksiä on noudatettava tämän päätöksen täytäntöönpanossa ja soveltamisessa:

               a)

               säännöt yksilöiden suojelusta henkilötietojen käsittelyssä ja erityisesti Euroopan parlamentin ja neuvoston asetus (EY) N:o 45/2001 (4);

               b)

               säännöt neuvoston asiakirjojen saamisesta yleisön tutustuttavaksi ja erityisesti asetus (EY) N:o 1049/2001; ja

               c)

               EU:n turvallisuusluokiteltujen tietojen suojaamista koskevat turvallisuussäännöt ja erityisesti neuvoston päätös 2013/488/EU (5).

         3 artikla
   Määritelmät
   Tässä päätöksessä tarkoitetaan

               1)

               ’asiakirjalla’

                           a)

                           mitä tahansa sisältöä tallennusvälineestä riippumatta (paperilla tai sähköisessä muodossa tallennettuna taikka ääni- tai kuvatallennetta tai audiovisuaalista tallennetta), joka koskee neuvoston vastuualueeseen toimielimenä kuuluvia politiikkoja, toimintaa ja päätöksiä;

                           b)

                           tällaisen sisällön osaa;

               2)

               ’uudelleenkäytöllä’ sitä, että luonnolliset henkilöt tai oikeushenkilöt käyttävät asiakirjoja kaupallisiin tai ei-kaupallisiin tarkoituksiin, jotka poikkeavat asiakirjan alkuperäisestä tuottamistarkoituksesta;

               3)

               ’henkilötiedoilla’ asetuksen (EY) N:o 45/2001 2 artiklan a alakohdassa määriteltyjä tietoja;

               4)

               ’avoimella muodolla’ tiedostomuotoa, joka on alustariippumaton ja julkinen ilman rajoitteita, jotka haittaisivat asiakirjojen uudelleenkäyttöä;

               5)

               ’koneellisesti luettavalla muodolla’ muotoa, jonka rakenne mahdollistaa sen, että ohjelmistosovellukset pystyvät luotettavasti yksilöimään yksittäiset tietoalkiot ja niiden sisäisen rakenteen.

         4 artikla
   Yleiset periaatteet
   Neuvoston pääsihteeristö, jäljempänä ’pääsihteeristö’, varmistaa, että asiakirjat asetetaan saataville uudelleenkäyttöä varten

               a)

               kaikille;

               b)

               edellyttämättä erillisen hakemuksen tekemistä;

               c)

               veloituksetta; ja

               d)

               kaupallisiin ja ei-kaupallisiin tarkoituksiin.

         5 artikla
   Syrjimättömyys ja yksinoikeudet
   1.   Asiakirjojen uudelleenkäytön ehdot eivät saa olla syrjiviä toisiinsa verrattavissa olevien uudelleenkäyttölajien suhteen.
   2.   Asiakirjojen on oltava kaikkien mahdollisten markkinoilla toimijoiden uudelleenkäytettävissä. Yksinoikeuksia ei myönnetä.
   6 artikla
   Uudelleenkäytön ehdot
   1.   Asiakirjat asetetaan saataville uudelleenkäytettäviksi seuraavin ehdoin:

               a)

               uudelleenkäyttäjän velvollisuus ilmoittaa asiakirjojen lähde;

               b)

               velvollisuus olla vääristämättä asiakirjojen alkuperäistä merkitystä tai sanomaa;

               c)

               neuvoston vastuuvapaus uudelleenkäytön mahdollisista seurauksista.

         2.   Pääsihteeristö voi tarvittaessa soveltaa muita ehtoja tietyntyyppisiin asiakirjoihin.
   3.   Pääsihteeristö toteuttaa aiheelliset toimenpiteet suojatakseen neuvoston oikeuksia, etuja ja julkista kuvaa kaikilla asianmukaisilla foorumeilla.
   7 artikla
   Saatavilla olevat esitysmuodot
   1.   Pääsihteeristö asettaa asiakirjat saataville

               a)

               kaikissa neuvoston hallussa olevissa jo luoduissa muodoissa tai kaikkina neuvoston hallussa olevina jo luotuina kieliversioina;

               b)

               internetissä; ja

               c)

               mahdollisuuksien mukaan ja tarkoituksenmukaisissa tapauksissa avoimissa ja koneellisesti luettavissa muodoissa.

         2.   Pääsihteeristö ei ole velvollinen

               a)

               luomaan, muuntamaan tai päivittämään asiakirjoja;

               b)

               toimittamaan otteita, jos se aiheuttaisi kohtuutonta vaivaa eikä olisi toteutettavissa yksinkertaisin toimenpitein;

               c)

               kääntämään asiakirjoja muille virallisille kielille jo saatavilla olevien kieliversioiden lisäksi; tai

               d)

               jatkamaan tietyntyyppisten asiakirjojen tuottamista tai säilyttämään asiakirjoja tietyssä muodossa niiden uudelleenkäyttöä varten.

         8 artikla
   Kertomus
   Pääsihteeristö toimittaa viimeistään 10 päivänä lokakuuta 2022 neuvostolle kertomuksen tämän päätöksen soveltamisesta, mukaan lukien pääsihteeristön toteuttamat toimet, joilla asiakirjoja asetetaan saataville uudelleenkäyttöä varten avoimissa ja koneellisesti luettavissa muodoissa.
   9 artikla
   Voimaantulo
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Luxemburgissa 9 päivänä lokakuuta 2017.

            Neuvoston puolesta

            Puheenjohtaja

         S. KIISLER

      (1)  Euroopan parlamentin ja neuvoston direktiivi 2003/98/EY, annettu 17 päivänä marraskuuta 2003, julkisen sektorin hallussa olevien tietojen uudelleenkäytöstä (EUVL L 345, 31.12.2003, s. 90).

      (2)  Komission päätös 2011/833/EU, annettu 12 päivänä joulukuuta 2011, komission asiakirjojen uudelleenkäytöstä (EUVL L 330, 14.12.2011, s. 39).

      (3)  Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43).

      (4)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

      (5)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).


title: 2014/814/EU: Euroopan parlamentin ja neuvoston päätös, annettu 22 päivänä lokakuuta 2014 , Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2014/002 NL/Gelderland-Overijssel construction, Alankomaat)

text:
               20.11.2014

               FI

               Euroopan unionin virallinen lehti

               L 333/15

         EUROOPAN PARLAMENTIN JA NEUVOSTON PÄÄTÖS,
   annettu 22 päivänä lokakuuta 2014,
   Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2014/002 NL/Gelderland-Overijssel construction, Alankomaat)

      (2014/814/EU)

   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013 (1) ja erityisesti sen 15 artiklan 4 kohdan,
   ottavat huomioon vuosia 2014–2020 koskevan monivuotisen rahoituskehyksen vahvistamisesta 2 päivänä joulukuuta 2013 annetun neuvoston asetuksen (EU, Euratom) N:o 1311/2013 (2) ja erityisesti sen 12 artiklan,
   ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (3) ja erityisesti sen 13 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu tuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja heidän auttamisekseen integroitumisessa uudelleen työmarkkinoille.

               (2)

               EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten asetuksen (EU, Euratom) N:o 1311/2013 12 artiklassa säädetään.

               (3)

               Alankomaat jätti 20 päivänä helmikuuta 2014 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu vierekkäisillä Gelderlandin ja Overijsselin NUTS 2 -alueella NACE Rev. 2:n kaksinumerotasolla 41 (Talonrakentaminen) (4) toimivassa 89 yrityksessä, ja täydensi hakemustaan lisätiedoilla asetuksen (EU) N:o 1309/2013 8 artiklan 3 kohdan mukaisesti. Hakemus on asetuksen (EU) N:o 1309/2013 13 artiklassa säädettyjen EGR:n rahoitustuen vahvistamista koskevien vaatimusten mukainen.

               (4)

               Tämän vuoksi EGR:stä olisi otettava käyttöön 1 625 781 euroa rahoitustuen myöntämiseksi Alankomaiden hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 1 625 781 euroa maksusitoumusmäärärahoina ja maksumäärärahoina osana varainhoitovuotta 2014 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 22 päivänä lokakuuta 2014.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         B. DELLA VEDOVA

      (1)  EUVL L 347, 20.12.2013, s. 855.

      (2)  EUVL L 347, 20.12.2013, s. 884.

      (3)  EUVL C 373, 20.12.2013, s. 1.

      (4)  Euroopan parlamentin ja neuvoston asetus (EY) N:o 1893/2006, annettu 20 päivänä joulukuuta 2006, tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta (EUVL L 393, 30.12.2006, s. 1).


title: 2005/202/EY: Neuvoston päätös, tehty 31 päivänä tammikuuta 2005, Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskevaan sopimukseen liitettävän lisäpöytäkirjan tekemisestä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen johdosta

text:
               12.3.2005

               FI

               Euroopan unionin virallinen lehti

               L 66/22

         NEUVOSTON PÄÄTÖS,
   tehty 31 päivänä tammikuuta 2005,
   Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskevaan sopimukseen liitettävän lisäpöytäkirjan tekemisestä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen johdosta
   (2005/202/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 57 artiklan 2 kohdan, 71 artiklan, 80 artiklan 2 kohdan, 133 artiklan 1 ja 5 kohdan ja 181 artiklan yhdessä 300 artiklan 2 kohdan ensimmäisen alakohdan ensimmäisen ja toisen virkkeen sekä 300 artiklan 3 kohdan ensimmäisen alakohdan kanssa,
   ottaa huomioon vuoden 2003 liittymisasiakirjan ja erityisesti sen 6 artiklan 2 kohdan (1),
   ottaa huomioon komission ehdotuksen,
   ottaa huomioon Euroopan parlamentin lausunnon,
   sekä katsoo seuraavaa:

               (1)

               Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskevaan sopimukseen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen johdosta liitettävä lisäpöytäkirja (2) on allekirjoitettu Euroopan yhteisön ja sen jäsenvaltioiden puolesta 29 päivänä huhtikuuta 2004.

               (2)

               Kyseinen lisäpöytäkirja olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan yhteisön ja sen jäsenvaltioiden puolesta Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskevaan sopimukseen liitettävä lisäpöytäkirja, jolla otetaan huomioon Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittyminen Euroopan unioniin.
   Lisäpöytäkirjan teksti on tämän päätöksen liitteenä.
   2 artikla
   Neuvoston puheenjohtaja antaa lisäpöytäkirjan 5 artiklassa määrätyn ilmoituksen.

      Tehty Brysselissä 31 päivänä tammikuuta 2005.

            Neuvoston puolesta

            Puheenjohtaja

         J. ASSELBORN

      (1)  EUVL L 236, 23.9.2003, s. 34.

      (2)  Ks. tämän virallisen lehden sivu 24.
   LISÄPÖYTÄKIRJA
   Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskevaan sopimukseen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen johdosta
   BELGIAN KUNINGASKUNTA,
   TANSKAN KUNINGASKUNTA,
   SAKSAN LIITTOTASAVALTA,
   HELLEENIEN TASAVALTA,
   ESPANJAN KUNINGASKUNTA,
   RANSKAN TASAVALTA,
   IRLANTI,
   ITALIAN TASAVALTA,
   LUXEMBURGIN SUURHERTTUAKUNTA,
   ALANKOMAIDEN KUNINGASKUNTA,
   ITÄVALLAN TASAVALTA,
   PORTUGALIN TASAVALTA,
   SUOMEN TASAVALTA,
   RUOTSIN KUNINGASKUNTA ja
   ISON-BRITANNIAN JA POHJOIS-IRLANNIN YHDISTYNYT KUNINGASKUNTA,
   jäljempänä ’Euroopan yhteisön jäsenvaltiot’,
   EUROOPAN YHTEISÖ,
   jäljempänä ’yhteisö’,
   MEKSIKON YHDYSVALLAT,
   jäljempänä ’Meksiko’,
   sekä
   TŠEKIN TASAVALTA,
   VIRON TASAVALTA,
   KYPROKSEN TASAVALTA,
   LATVIAN TASAVALTA,
   LIETTUAN TASAVALTA,
   UNKARIN TASAVALTA,
   MALTAN TASAVALTA,
   PUOLAN TASAVALTA,
   SLOVENIAN TASAVALTA,
   SLOVAKIAN TASAVALTA,
   jäljempänä ’uudet jäsenvaltiot’, jotka
   OTTAVAT HUOMIOON Euroopan yhteisön ja sen jäsenvaltioiden sekä Meksikon taloudellista kumppanuutta, poliittista yhteensovittamista sekä yhteistyötä koskevan sopimuksen, jäljempänä ’sopimus’, joka allekirjoitettiin Brysselissä 8 päivänä joulukuuta 1997 ja joka tuli voimaan 1 päivänä lokakuuta 2000,
   OTTAVAT HUOMIOON, että Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymistä koskeva sopimus, jäljempänä ’liittymissopimus’, allekirjoitettiin Ateenassa 16 päivänä huhtikuuta 2003,
   OTTAVAT HUOMIOON, että liittymissopimuksen 6 artiklan 2 kohdan mukaisesti uusien jäsenvaltioiden liittymisestä sopimukseen sovitaan virallisesti tekemällä pöytäkirja kyseiseen sopimukseen,
   OTTAVAT HUOMIOON, että sopimuksen 55 artiklassa määrätään seuraavaa: ”Tässä sopimuksessa käsitteellä ’osapuolet’ tarkoitetaan yhteisöä tai sen jäsenvaltioita taikka yhteisöä ja sen jäsenvaltioita niiden Euroopan yhteisön perustamissopimuksesta johtuvan toimivallan mukaisesti sekä Meksikoa.”,
   OTTAVAT HUOMIOON, että sopimuksen 56 artiklassa määrätään seuraavaa: ”Tätä sopimusta sovelletaan alueisiin, joihin sovelletaan Euroopan yhteisön perustamissopimusta siinä määrätyin edellytyksin, sekä Meksikon alueeseen.”,
   OTTAVAT HUOMIOON, että sopimuksen 59 artiklassa määrätään seuraavaa: ”Tämä sopimus laaditaan kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen ja tanskan kielellä, ja jokainen teksti on yhtä todistusvoimainen.”,
   OTTAVAT HUOMIOON, että yhteisö voi uusien jäsenvaltioiden Euroopan unioniin liittymisen ajankohdan johdosta joutua soveltamaan tämän pöytäkirjan määräyksiä ennen kuin se on saattanut päätökseen kaikki pöytäkirjan voimaan tulemiseksi tarvittavat sisäiset menettelyt,
   OTTAVAT HUOMIOON, että tämän pöytäkirjan 5 artiklan 3 kohdassa annettaisiin Euroopan yhteisölle ja sen jäsenvaltioille mahdollisuus soveltaa pöytäkirjaa väliaikaisesti ennen kuin sen voimaan tulemiseksi tarvittavat sisäiset menettelyt on saatettu päätökseen,
   OVAT SOPINEET SEURAAVAA:
   1 artikla
   Tšekin tasavalta, Viron tasavalta, Kyproksen tasavalta, Latvian tasavalta, Liettuan tasavalta, Unkarin tasavalta, Maltan tasavalta, Puolan tasavalta, Slovenian tasavalta ja Slovakian tasavalta otetaan Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskevan sopimuksen sopimuspuoliksi.
   2 artikla
   Euroopan yhteisö toimittaa jäsenvaltioille ja Meksikolle kuuden kuukauden kuluessa tämän pöytäkirjan parafoimisesta sopimuksen tšekin-, viron-, unkarin-, latvian-, liettuan-, maltan-, puolan-, slovakin- ja sloveeninkieliset toisinnot. Kun tämä pöytäkirja tulee voimaan, sopimuksen uudet kielitoisinnot tulevat todistusvoimaisiksi samoin edellytyksin kuin nykyisillä kielillä laaditut toisinnot.
   3 artikla
   Tämä pöytäkirja on erottamaton osa taloudellista kumppanuutta, poliittista yhteensovittamista ja yhteistyötä koskevaa sopimusta.
   4 artikla
   Tämä pöytäkirja laaditaan kahtena kappaleena englannin, espanjan, hollannin, italian, kreikan, latvian, liettuan, maltan, portugalin, puolan, ranskan, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja jokainen teksti on yhtä todistusvoimainen.
   5 artikla
   1.   Euroopan yhteisö, Euroopan unionin neuvosto jäsenvaltioiden puolesta ja Meksikon yhdysvallat hyväksyvät tämän pöytäkirjan omien menettelyjensä mukaisesti.
   2.   Tämä pöytäkirja tulee voimaan sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet toisilleen tätä varten tarvittavien menettelyjen päätökseen saattamisesta.
   3.   Sen estämättä, mitä 2 kohdassa määrätään, sopimuspuolet sopivat, että kunnes Euroopan yhteisö ja sen jäsenvaltiot ovat saattaneet päätökseen pöytäkirjan voimaantulon edellyttämät sisäiset menettelyt, ne soveltavat pöytäkirjan määräyksiä enintään 12 kuukauden ajan sitä päivää seuraavan kuukauden ensimmäisestä päivästä, jona Euroopan yhteisö ja sen jäsenvaltiot ovat ilmoittaneet tätä varten tarvittavien menettelyjensä päätökseen saattamisesta ja jona Meksiko on ilmoittanut pöytäkirjan voimaantulon edellyttämien menettelyjensä päätökseen saattamisesta.
   4.   Ilmoitus lähetetään Euroopan unionin neuvoston pääsihteerille, joka on sopimuksen tallettaja.


Avis juridique important

|

41998D0416(01)

Valtuuston päätös - Euroopan unionin laajentuminen: EIP:n jäsenyyteen valmistava rahoitusjärjestelmä

Virallinen lehti nro C 116 , 16/04/1998 s. 0010 - 0012

VALTUUSTO Euroopan unionin laajentuminen: EIP:n jäsenyyteen valmistava rahoitusjärjestelmä (98/C 116/09)1. Kokouksessaan tammikuussa (talous- ja valtiovarainministerien) Ecofin-neuvosto päätti summista, joilla EIP voi jatkaa luotonantoa Euroopan unionin ulkopuolella. Keski- ja Itä-Euroopassa tehtäviä toimia varten neuvosto sopi 3 520 miljoonan ecun lainavaltuuksista kolmivuotiskaudeksi. Samalla se kehotti pankkia tekemään ehdotuksen huomattavasta jäsenyyteen valmistavasta rahoitusjärjestelmästä, joka on määrä esittää pankin valtuustolle myöhemmin tänä vuonna. Neuvoston päätelmissä, jotka on toistettu 14 päivänä huhtikuuta 1997 annetun neuvoston päätöksen perusteluissa koskien yhteisön takausjärjestelmää (1) (joilla sovitaan lainavaltuuksien alueelliset enimmäismäärät), määrätään, että "Jäsenvaltiot ja komissio ilmoittavat yksimielisesti hyväksyvänsä liittymistä edeltävän huomattavan tukijärjestelyn luomisen. Ne kehottavat EIP:tä ehdottamaan kyseistä järjestelyä pankin valtuustolle myöhemmin kuluvana vuonna. Järjestely tulee voimaan mahdollisimman pian tulevaa liittymistä ennakoiden. Järjestely hyväksytään EIP:n perussäännön 18 artiklan mukaisesti, eikä se käsitä yhteisön talousarviosta eikä jäsenvaltioiden taholta annettavaa takuuta."2. Tämä suositus annettiin pankille tiedoksi 15 päivänä huhtikuuta 1997 päivätyllä neuvoston kirjeellä, joka oli osoitettu pankin pääjohtajalle ja on pohjana päätökselle, jonka valtuusto myöhemmin tekee yksimielisesti hallintoneuvoston ehdotuksesta pankin perussäännön 18 artiklan 1 kohdan toisen alakohdan mukaisesti, jolla pankki valtuutetaan myöntämään lainoja Keski- ja Itä-Euroopan maissa, Välimeren maissa, Aasiassa ja Latinalaisessa Amerikassa sekä Etelä-Afrikassa.3. Yhdenmukaisesti HVK:n päättymisen, edellä mainitun neuvoston suosituksen ja Amsterdamin Eurooppa-neuvoston kokouksen päätelmien kanssa hallintoneuvosto ehdottaa, että valtuusto antaa pankille valtuudet perussäännön 18 artiklan 1 kohdan toisen alakohdan mukaisesti perustaa neuvoston suosituksen kanssa yhdenmukaisesti jäsenyyteen valmistava rahoitusjärjestelmä siten, että pankki voi aiheelliseksi katsomallaan tavalla myötävaikuttaa EU:n jäsenyyttä hakeneiden Keski- ja Itä-Euroopan maiden sekä Kyproksen taloudelliseen yhdentymiseen.4. Enimmäismääräksi sovitaan 3,5 miljardia ecua ajanjaksolle, joka päättyy 31 päivänä tammikuuta 2000. Tällä summalla kaksinkertaistetaan vastaavan ajanjakson kattava voimassa oleva valtuutus ja sen arvioidaan riittävän rahoittamaan tällä kaudella pankin lisääntynyt toiminta kaikkien hakijamaiden hyväksi jäsenyyden valmistautumisvaiheessa. Kokonaismäärä kuvastaa niin kohdemaiden tarpeita ja vastaanottokykyä kuin pankin kapasiteettia.5. Järjestelmää voidaan käyttää yksinomaan sellaisten hankkeiden rahoitukseen, jotka täyttävät pankin tavanmukaiset rahoituskriteerit, erityisesti takauksia koskevat. Pankki hallinnoi järjestelmää KIE-maiden nykyisen valtuutuksen ohella ja valvoo, ettei ketään hakijamaata syrjitä. Lainananto muille kuin valtioille riippuu hankkeen laadusta ja tarjotusta vakuudesta.6. Järjestelmä ja lainanantovaltuutus käytetään helpottamaan ja jouduttamaan kehitystä niillä sektoreilla, joita pankki voi normaalisti rahoittaa, ja ennen muuta yhteisöpolitiikan tärkeimmillä tavoitealueilla. Painopiste on hankkeissa, jotka edistävät yhdentymistä sekä EU:n voimassa olevan säännöstön omaksumista (ympäristönsuojelua korostetaan erityisesti) muun muassa seuraavilla aloilla: liikenne-, televiestintä- ja energiaverkkojen rakentaminen (varsinkin TEN-verkot), teollisuuden kilpailukyvyn vahvistaminen ja alueellinen kehittäminen. Pankki myös jatkaa hankepainotteisen toimintasuunnitelmansa noudattamista ja ottaa tinkimättä huomioon prioriteetit, jotka Eurooppa-neuvosto on sopinut laajentumisen kumppanuussopimuksissa, joita viimeistellään kunkin hakijamaan kanssa. Pankki toimii tiiviissä yhteistyössä Euroopan komission kanssa maksimoidakseen aluetta varten varattujen yhteisön tärkeimpien rahoitusvälineiden, ts. Phare-ohjelman ja EIP:n lainojen avulla saatavia synergiaetuja. Pankilla on myös aina sopivissa tilaisuuksissa kiinteää yhteistoimintaa muiden kansainvälisten rahoituslaitosten sekä monenkeskisten kansallisten ja kansainvälisten pankkien kanssa ottamalla asianmukaisesti huomioon myös käytettävissä oleva yksityinen rahoitus ja muut rahoituslähteet.Pankin yleisen politiikan mukaisesti rahoitettavien hankkeiden on täytettävä pankin tavanmukaiset rahoituskriteerit, erityisesti sellaiset, jotka koskevat niiden taloudellisia, teknisiä ja rahoitukseen liittyviä aspekteja, ja niiden yksityiskohtaiset säännöt ja ehdot järjestetään sopiviksi (esimerkiksi hinnoittelun, projektin johdon, rahoituksen hoidon ja seurannan osalta), investointien tuottamien tulosten parantamiseksi ja turvaamaan niiden elinkelpoisuus.7. Tästä rahoitusjärjestelmästä myönnetyt luotot annetaan pankin omilla riskeillä eikä niille ole määrätty kolmansissa maissa tehtävälle luotonannolle asetettua 10 prosentin kattoa. Päätös tästä on liitteenä.(1) Neuvoston päätös 97/256/EY, tehty 14 päivänä huhtikuuta 1997, yhteisön takuun myöntämisestä Euroopan investointipankille yhteisön ulkopuolisiin hankkeisiin myönnetyistä lainoista aiheutuvien tappioiden varalta (Keski- ja Itä-Euroopan maat, Välimeren maat, Latinalaisen Amerikan ja Aasian maat sekä Etelä-Afrikka).LIITE VALTUUSTON PÄÄTÖS Euroopan unionin laajentuminen: EIP:n jäsenyyteen valmistava rahoitusjärjestelmä (Päätös tehty 28 päivänä tammikuuta 1998) PANKIN VALTUUSTO,yksimielisesti hallintoneuvoston ehdotuksesta pankin perussäännön 18 artiklan 1 kohdan toisen alakohdan mukaisesti, jaottaen huomioon seuraavan:Euroopan unionin neuvosto puheenjohtajansa 15 päivänä huhtikuuta 1997 päivätyllä kirjeellä kehotti pankkia tekemään ehdotuksen huomattavasta jäsenyyteen valmistavasta rahoitusjärjestelmästä;neuvoston päätöksen 97/256/EY mukaisesti, tehty 14 päivänä huhtikuuta 1997, jäsenvaltiot ja komissio antoivat yksimielisesti hyväksyntänsä perustaa huomattava jäsenyyteen valmistava rahoitusjärjestelmä, joka tulee voimaan mahdollisimman pian tuleva jäsenyys huomioon ottaen;järjestelmä antaa pankille mahdollisuudet jatkaa ja lisätä tukeaan hakijamaiden pyrkimyksille EU:n jäsenyyteen liittymiseksi;menettely on yhtäpitävä pankin tavoitteen kanssa Euroopan unionin omana rahoituslaitoksena ja sitä käytettiin onnistuneesti edellisten laajentumisten yhteydessä;ON PÄÄTTÄNYT, ETTÄ:1. Pankki valtuutetaan myöntämään lainoja omista varoista EU:n jäsenyyttä hakeneille Keski- ja Itä-Euroopan maille, sekä Kyprokselle;Lainat käytetään helpottamaan ja jouduttamaan kehitystä niillä sektoreilla, joita pankki voi normaalisti rahoittaa, ja ennen muuta yhteisöpolitiikan tärkeillä tavoitealueilla. Painopiste on hankkeissa, jotka edistävät yhdentymistä sekä EU:n voimassa olevan säännöstön omaksumista (ympäristönsuojelua korostetaan erityisesti) muun muassa seuraavilla aloilla: liikenne-, televiestintä- ja energiaverkkojen rakentaminen (varsinkin TEN-verkot), teollisuuden kilpailukyvyn vahvistaminen ja alueellinen kehittäminen. Pankki myös jatkaa hankepainotteisen toimintasuunnitelmansa noudattamista ja ottaa tinkimättä huomioon prioriteetit, jotka Eurooppa-neuvosto on sopinut laajentumisen kumppanuussopimuksissa, joita viimeistellään kunkin hakijamaan kanssa. Pankki toimii tiiviissä yhteistyössä Euroopan komission kanssa maksimoidakseen aluetta varten varattujen yhteisön tärkeimpien rahoitusvälineiden, ts. Phare-ohjelman ja EIP:n lainojen avulla saatavia synergiaetuja. Pankilla on myös aina sopivissa tilaisuuksissa kiinteää yhteistoimintaa muiden kansainvälisten rahoituslaitosten sekä monenkeskisten kansallisten ja kansainvälisten pankkien kanssa ottamalla asianmukaisesti huomioon myös käytettävissä oleva yksityinen rahoitus ja muut rahoituslähteet.Pankin yleisen politiikan mukaisesti rahoitettavien hankkeiden on täytettävä pankin tavanmukaiset rahoituskriteerit, erityisesti sellaiset, jotka koskevat niiden taloudellisia, teknisiä ja rahoitukseen liittyviä aspekteja, ja niiden yksityiskohtaiset säännöt ja ehdot järjestetään sopiviksi (esimerkiksi hinnoittelun, projektin johdon, rahoituksen hoidon ja seurannan osalta), investointien tuottamien tulosten parantamiseksi ja turvaamaan niiden elinkelpoisuus.Enimmäismääräksi sovitaan 3,5 miljardia ecua ajanjaksolle, joka päättyy 31 päivänä tammikuuta 2000 ja joka on sama kuin nykyisten lainavaltuuksien voimassaoloaika. EU:n voimassa olevan valtuutuksen ohella järjestelmä antaa pankille mahdollisuudet rahoittaa ensisijaisia investointeja, sikäli kuin ne täyttävät pankin tavanmukaiset rahoituskriteerit, erityisesti takauksia koskevat, perussäännön 18 artiklan tarkoittamalla tavalla kaikissa Keski- ja Itä-Euroopan hakijamaissa sekä Kyproksessa.2. Tästä rahoitusjärjestelmästä myönnetyt luotot annetaan pankin omilla riskeillä eikä niille ole määrätty kolmansissa maissa tehtävälle luotonannolle asetettua 10 prosentin kattoa.3. Tämän valtuutuksen nojalla rahoitettavista hankkeista päättää hallintoneuvosto.4. Pankin pääjohtaja antaa tämän päätöksen sisällön tiedoksi Euroopan unionin neuvostolle ja Euroopan komission puheenjohtajalle vastauksena 15 päivänä huhtikuuta 1997 päivättyyn kirjeeseen.


title: 2010/757/EU: Neuvoston päätös, annettu 18 päivänä marraskuuta 2010 , Belgiassa sijaitsevan kaupungin nimeämisestä Euroopan kulttuuripääkaupungiksi 2015

text:
               8.12.2010

               FI

               Euroopan unionin virallinen lehti

               L 322/42

         NEUVOSTON PÄÄTÖS,
   annettu 18 päivänä marraskuuta 2010,
   Belgiassa sijaitsevan kaupungin nimeämisestä Euroopan kulttuuripääkaupungiksi 2015
   (2010/757/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan kulttuuripääkaupunki -tapahtumaa koskevasta yhteisön toiminnasta vuosina 2007–2019 (1)24 päivänä lokakuuta 2006 tehdyn Euroopan parlamentin ja neuvoston päätöksen N:o 1622/2006/EY ja erityisesti sen 9 artiklan 3 kohdan,
   ottaa huomioon Euroopan komission suosituksen,
   ottaa huomioon valintalautakunnan helmikuussa 2010 antamat kertomukset, jotka koskevat Euroopan kulttuuripääkaupungin valintamenettelyä Belgiassa,
   sekä katsoo seuraavaa:
   Päätöksen N:o 1622/2006/EY 4 artiklassa tarkoitetut perusteet täyttyvät kokonaisuudessaan,
   ON HYVÄKSYNYT TÄMÄN PÄÄTÖKSEN:
   1 artikla
   Nimetään Belgiasta Mons Euroopan kulttuuripääkaupungiksi vuodeksi 2015.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 18 päivänä marraskuuta 2010.

            Neuvoston puolesta

            Puheenjohtaja

         F. LAANAN

      (1)  EUVL L 304, 3.11.2006, s. 1.


title: 2004/828/EY: Neuvoston päätös, tehty 2 päivänä marraskuuta 2004, säästöjen tuottamien korkotulojen verotuksesta annetussa neuvoston direktiivissä 2003/48/EY säädettyjä toimenpiteitä vastaavia toimenpiteitä koskevan sopimuksen allekirjoittamisesta Euroopan yhteisön ja Andorran ruhtinaskunnan välillä ja sen liitteenä olevan yhteisymmärryspöytäkirjan hyväksymisestä ja allekirjoittamisesta

text:
               4.12.2004

               FI

               Euroopan unionin virallinen lehti

               L 359/32

         NEUVOSTON PÄÄTÖS,
   tehty 2 päivänä marraskuuta 2004,
   säästöjen tuottamien korkotulojen verotuksesta annetussa neuvoston direktiivissä 2003/48/EY säädettyjä toimenpiteitä vastaavia toimenpiteitä koskevan sopimuksen allekirjoittamisesta Euroopan yhteisön ja Andorran ruhtinaskunnan välillä ja sen liitteenä olevan yhteisymmärryspöytäkirjan hyväksymisestä ja allekirjoittamisesta
   (2004/828/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 94 artiklan yhdessä 300 artiklan 2 kohdan ensimmäisen alakohdan kanssa,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto valtuutti 16 päivänä lokakuuta 2001 komission neuvottelemaan Andorran ruhtinaskunnan kanssa sopimuksen, jolla voidaan varmistaa, että Andorran ruhtinaskunta ottaa käyttöön vastaavat toimenpiteet kuin millä Euroopan yhteisössä varmistetaan säästöistä korkoina saatujen tulojen tosiasiallinen verotus.

               (2)

               Neuvottelujen tuloksena syntynyt sopimusteksti on neuvoston vahvistamien neuvotteluohjeiden mukainen. Tekstiin on liitetty Euroopan yhteisön ja sen jäsenvaltioiden sekä Andorran ruhtinaskunnan yhteisymmärryspöytäkirja.

               (3)

               Edellyttäen, että myöhemmin tehdään päätös sopimuksen lopullisesta tekemisestä, on suotavaa allekirjoittaa molemmat 1 päivänä heinäkuuta 2004 parafoidut asiakirjat ja saada neuvostolta vahvistus yhteisymmärryspöytäkirjan hyväksynnästä,

         ON PÄÄTTÄNYT SEURAAVAA:
   1 artikla
   Edellyttäen, että myöhemmin tehdään päätös säästöjen tuottamien korkotulojen verotuksesta annetussa neuvoston direktiivissä 2003/48/EY (1) säädettyjä toimenpiteitä vastaavia toimenpiteitä koskevan sopimuksen lopullisesta tekemisestä Euroopan yhteisön ja Andorran ruhtinaskunnan välillä, neuvoston puheenjohtaja oikeutetaan nimeämään henkilöt, joilla on valtuudet allekirjoittaa sopimus ja siihen liittyvä yhteisymmärryspöytäkirja sekä Euroopan yhteisön kirjeet, jotka on vaihdettava sopimuksen 19 artiklan 2 kohdan ja yhteisymmärryspöytäkirjan viimeisen alakohdan mukaisesti Euroopan yhteisön suostumuksen ilmaisemiseksi.
   Neuvosto hyväksyy tämän päätöksen liitteenä olevan yhteisymmärryspöytäkirjan tekstin.
   Sopimuksen ja yhteisymmärryspöytäkirjan tekstit ovat tämän päätöksen liitteenä.
   2 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 2 päivänä marraskuuta 2004.

            Neuvoston puolesta

            Puheenjohtaja

         B. R. BOT

      (1)  EUVL L 157, 26.6.2003, s. 38.
   Euroopan yhteisön ja Andorran ruhtinaskunnan välinen
   SOPIMUS
   säästöjen tuottamien korkotulojen verotuksesta annetussa neuvoston direktiivissä 2003/48/EY säädettyjä toimenpiteitä vastaavista toimenpiteistä
   EUROOPAN YHTEISÖ
   ja
   ANDORRAN RUHTINASKUNTA
   jäljempänä ’sopimuspuoli’ tai ’sopimuspuolet’, jotka
   säästöjen tuottamien korkotulojen verotuksesta 3 päivänä kesäkuuta 2003 annetussa neuvoston direktiivissä 2003/48/EY, jäljempänä ’direktiivi’, säädettyjä toimenpiteitä vastaaviin toimenpiteisiin ryhtymiseksi sellaisen yhteistyön puitteissa, jossa otetaan huomioon kummankin sopimuspuolen oikeutettu etu, ja olosuhteissa, joissa muut kolmannet maat, jotka ovat samanlaisessa tilanteessa kuin Andorran ruhtinaskunta, soveltavat myös direktiivissä säädettyjä toimenpiteitä vastaavia toimenpiteitä,
   OVAT SOPINEET SEURAAVISTA MÄÄRÄYKSISTÄ:
   1 artikla
   Kohde
   1.   Euroopan yhteisön ja Andorran ruhtinaskunnan välisen yhteistyön puitteissa säästöjen tuottamista korkotuloista, jotka Andorran ruhtinaskunnan alueelle sijoittautunut maksuasiamies maksaa tosiasialliselle edunsaajalle, joka on luonnollinen henkilö ja jonka on todettu asuvan jossakin Euroopan yhteisön jäsenvaltiossa 3 artiklassa selvitetyn menettelyn mukaisesti, pidätetään lähdevero ottaen kuitenkin huomioon 7 artiklan määräykset.
   Mainittu lähdevero on pidätettävä lukuun ottamatta 9 artiklassa mainittujen sääntöjen mukaisia vapaaehtoisia poikkeusmenettelyjä. Sopimuksen 7 ja 9 artiklaa soveltaen pidätettyä lähdeveron määrää vastaava tulo jaetaan Euroopan yhteisön jäsenvaltioiden ja Andorran ruhtinaskunnan kesken 8 artiklassa vahvistettujen sääntöjen mukaisesti.
   Jotta tämä sopimus vastaisi direktiivin säännöksiä, toimenpiteitä täydennetään ottamalla käyttöön pyynnöstä suoritettavaa tietojenvaihtoa koskevat säännöt, jotka täsmennetään 12 artiklassa, ja neuvottelua ja uudelleentarkastelua koskevat säännöt, jotka selvitetään 13 artiklassa.
   2.   Sopimuspuolten on toteutettava tarvittavat toimenpiteet tämän sopimuksen soveltamisen varmistamiseksi. Andorran ruhtinaskunnan on ryhdyttävä tarvittaviin toimenpiteisiin sen varmistamiseksi, että sen alueelle sijoittautuneet maksuasiamiehet suorittavat tämän sopimuksen täytäntöön panemisen edellyttämät tehtävät, sekä annettava menettelyjä ja rangaistusseuraamuksia koskevat säännökset riippumatta koron perustana olevan velkasitoumuksen antajan sijoittautumispaikasta.
   2 artikla
   Tosiasiallisen edunsaajan määritelmä
   1.   Tässä sopimuksessa ’tosiasiallisella edunsaajalla’ tarkoitetaan jokaista luonnollista henkilöä, jolle tai jonka hyväksi maksetaan korkoja paitsi jos henkilö voi osoittaa, ettei korkoa ole maksettu hänelle tai hänen omaksi hyväkseen eli että hän:

               a)

               toimii 4 artiklassa tarkoitettuna maksuasiamiehenä; tai

               b)

               toimii oikeushenkilön, elinkeinoverotuksen yleisten säännösten mukaisesti tuloveronalaisen yhteisön tai Euroopan yhteisön jäsenvaltioon tai Andorran ruhtinaskuntaan sijoittautuneen yhteissijoitusyrityksen lukuun; tai

               c)

               toimii toisen luonnollisen henkilön eli tosiasiallisen edunsaajan lukuun ja ilmoittaa tosiasiallisen edunsaajan henkilöllisyyden maksuasiamiehelle 3 artiklan 1 kohdan mukaisesti.

         2.   Jos maksuasiamiehellä on hallussaan tietoja, joiden perusteella on syytä olettaa, että luonnollinen henkilö, jolle tai jonka hyväksi korkoja maksetaan, ei voi olla tosiasiallinen edunsaaja, sen on ryhdyttävä kohtuullisiin toimiin tosiasiallisen edunsaajan henkilöllisyyden selvittämiseksi 3 artiklan 1 kohdan mukaisesti. Mikäli maksuasiamies ei pysty määrittämään tosiasiallisen edunsaajan henkilöllisyyttä, sen on pidettävä kyseistä luonnollista henkilöä tosiasiallisena edunsaajana.
   3 artikla
   Tosiasiallisen edunsaajan henkilöllisyys ja asuinpaikka
   1.   Maksuasiamiehen on määritettävä tosiasiallisen edunsaajan henkilöllisyys, johon sisältyy tämän sukunimi, etunimi ja osoite, niiden tietojen perusteella, jotka sillä on hallussaan Andorran ruhtinaskunnassa voimassa olevien rahanpesun torjuntaa koskevien säännösten nojalla.
   2.   Maksuasiamiehen on määritettävä tosiasiallisen edunsaajan asuinpaikka noudattaen vähimmäisvaatimuksia, jotka vaihtelevat sen mukaan milloin maksuasiamiehen ja korkojen saajan välinen sopimussuhde on syntynyt. Asuinpaikan katsotaan olevan siinä maassa, jossa tosiasiallisella edunsaajalla on vakituinen osoitteensa, tämän rajoittamatta seuraavaa:

               a)

               ennen tammikuun 1 päivää 2004 syntyneissä sopimussuhteissa maksuasiamiehen on määritettävä tosiasiallisen edunsaajan asuinpaikka Andorran ruhtinaskunnassa voimassaolevien rahanpesun torjuntaa koskevien säännösten mukaisesti;

               b)

               tammikuun 1 päivänä 2004 tai sen jälkeen syntyneissä sopimussuhteissa tai toteutuneissa liiketoimissa, jos sopimussuhdetta ei ole, maksuasiamiehen on määritettävä tosiasiallisen edunsaajan asuinpaikka tämän esittämässä virallisessa henkilöllisyysasiakirjassa mainitun osoitteen perusteella tai tarvittaessa tosiasiallisen edunsaajan esittämän muun todistusvoimaisen asiakirjan perusteella seuraavan menettelyn mukaisesti: Jos jäsenvaltion myöntämän virallisen henkilöllisyysasiakirjan esittävä luonnollinen henkilö ilmoittaa asuvansa kolmannessa maassa, hänen asuinpaikkansa määritetään sen kolmannen maan, jonka luonnollinen henkilö ilmoittaa asuinpaikakseen, toimivaltaisen viranomaisen antamalla asuinpaikkatodistuksella tai oleskeluoikeuden todentavalla asiakirjalla. Jos asuinpaikkatodistusta tai oleskeluoikeuden todentavaa asiakirjaa ei esitetä, asuinpaikan katsotaan sijaitsevan siinä Euroopan yhteisön jäsenvaltiossa, joka on myöntänyt virallisen henkilöllisyysasiakirjan.

         4 artikla
   Maksuasiamiehen määritelmä
   Tässä sopimuksessa ’maksuasiamiehellä’ tarkoitetaan kaikkia Andorran ruhtinaskuntaan sijoittautuneita taloudellisia toimijoita, jotka maksavat korkoa tosiasialliselle edunsaajalle tai huolehtivat korkojen maksamisesta tämän välittömäksi hyväksi, olipa toimija koron perustana olevan velkasitoumuksen antaja tai toimija, jonka tehtäväksi tämä velallinen tai tosiasiallinen edunsaaja on antanut koron maksun tai sen maksamisesta huolehtimisen.
   5 artikla
   Toimivaltaisen viranomaisen määritelmä
   1.   Tässä sopimuksessa sopimuspuolien ’toimivaltaisilla viranomaisilla’ tarkoitetaan liitteessä I lueteltuja viranomaisia.
   2.   Kolmansien maiden osalta toimivaltainen viranomainen on kahden- tai monenvälisten verosopimusten nojalla toimivaltainen viranomainen tai, tällaisten puuttuessa, jokainen muu viranomainen, joka on toimivaltainen antamaan todistuksen verotuksellisesta asuinpaikasta.
   6 artikla
   Koronmaksun määritelmä
   1.   Tässä sopimuksessa ’koronmaksulla’ tarkoitetaan:

               a)

               kaikenlaisiin velkasitoumuksiin liittyviä maksettuja tai tilille kirjattuja korkoja, riippumatta siitä, onko niiden vakuutena kiinnitys ja liittyykö niihin oikeus osuuteen velallisen voitosta, ja erityisesti valtion liikkeeseen laskemien arvopapereiden ja joukkovelkakirjojen tuottoa mukaan luettuina niihin liittyvät emissiovoitot ja palkkiot; maksun viivästymisestä maksettavia sakkomaksuja ei pidetä korkoina;

               b)

               edellä a alakohdassa tarkoitettujen velkasitoumusten myynnin, takaisinoston tai lunastuksen yhteydessä kertyneitä tai pääomitettuja korkoja;

               c)

               koronmaksuista kertyviä tuloja, joita jakavat joko suoraan tai direktiivin 4 artiklan 2 kohdassa tarkoitetun yhteisön välityksellä:

                           i)

                           yhteissijoitusyritykset, joiden kotipaikka on jossakin Euroopan yhteisön jäsenvaltiossa tai Andorran ruhtinaskunnassa,

                           ii)

                           direktiivin 4 artiklan 3 kohdassa mainitun vaihtoehdon piirissä olevat yhteisöt, sekä

                           iii)

                           17 artiklassa tarkoitetun alueen ulkopuolelle sijoittautuneet yhteissijoitusyritykset;

               d)

               seuraavassa mainittujen yritysten tai yhteisöjen osakkeiden tai osuuksien myynnin, takaisinoston tai lunastuksen yhteydessä realisoituneita tuloja, jos kyseiset yritykset tai yhteisöt sijoittavat suoraan tai muiden seuraavassa mainittujen yhteissijoitusyritysten tai yhteisöjen välityksellä yli 40 prosenttia varoistaan a alakohdassa tarkoitettuihin velkasitoumuksiin:

                           i)

                           yhteissijoitusyritykset, joiden kotipaikka on jossakin Euroopan yhteisön jäsenvaltiossa tai Andorran ruhtinaskunnassa,

                           ii)

                           direktiivin 4 artiklan 3 kohdassa mainitun vaihtoehdon piirissä olevat yhteisöt, sekä

                           iii)

                           17 artiklassa tarkoitetun alueen ulkopuolelle sijoittautuneet yhteissijoitusyritykset.

         Andorran ruhtinaskunta voi kuitenkin ottaa d alakohdassa mainitut tulot koronmaksun määritelmään ainoastaan siinä määrin kuin kyseiset tulot vastaavat tuloja, jotka on joko suoraan tai välillisesti saatu a ja b alakohdan mukaisesta koronmaksusta.
   2.   Kun maksuasiamiehellä ei 1 kohdan c ja d alakohdan osalta ole tietoa siitä, mikä osa tuloista kertyy koronmaksuista, tulot katsotaan kokonaisuudessaan koroiksi.
   3.   Kun maksuasiamiehellä ei 1 kohdan d alakohdan osalta ole tietoa, kuinka suuri prosenttiosuus varoista on sijoitettu velkasitoumuksiin tai kyseisessä alakohdassa määriteltyihin osakkeisiin tai osuuksiin, prosenttiosuuden katsotaan olevan yli 40 prosenttia. Kun maksuasiamies ei pysty määrittämään tosiasiallisen edunsaajan saaman tulon määrää, tulon katsotaan vastaavan osakkeiden tai osuuksien myynnistä, takaisinostosta tai lunastuksesta kertynyttä tuottoa.
   4.   Edellä 1 kohdan b ja d alakohdan osalta Andorran ruhtinaskunnalla on mahdollisuus vaatia sen alueelle sijoittautuneita maksuasiamiehiä vuotuistamaan korot tietylle ajanjaksolle, joka ei saa olla pitempi kuin yksi vuosi, ja kohdella tällaisia vuotuistettuja korkoja direktiivissä tarkoitettuna koronmaksuna, vaikka kyseisenä ajanjaksona ei olisikaan toteutettu myynti-, takaisinosto- tai lunastustapahtumia.
   5.   Varoistaan enintään 15 prosenttia 1 kohdan a alakohdassa tarkoitettuihin velkasitoumuksiin sijoittaneilta yrityksiltä tai yhteisöiltä saatuja tuloja ei katsota 1 kohdan c ja d alakohdan mukaisiksi korkotuloiksi.
   6.   Edellä 1 kohdan d alakohdassa ja 3 kohdassa mainittu prosenttiosuus on 1 päivästä tammikuuta 2011 alkaen 25 prosenttia.
   7.   Edellä 1 kohdan d alakohdassa ja 5 kohdassa mainitut prosenttirajat määritetään asianomaisen yrityksen tai yhteisön säännöissä tai yhtiöjärjestyksessä vahvistetun sijoitusohjelman perusteella tai kyseisten sääntöjen puuttuessa asianomaisen yrityksen tai yhteisön varojen todellisen koostumuksen perusteella.
   7 artikla
   Lähdevero
   1.   Kun korkojen tosiasiallinen edunsaaja asuu jossakin Euroopan yhteisön jäsenvaltiossa, Andorran ruhtinaskunta pidättää kolmen ensimmäisen vuoden aikana tämän sopimuksen soveltamispäivästä 15 prosentin lähdeveron, kolmena seuraavana vuonna 20 prosentin lähdeveron ja tämän jälkeen 35 prosentin lähdeveron.
   2.   Maksuasiamiehen on kannettava lähdeveroa seuraavia menettelyjä noudattaen:

               a)

               mikäli koronmaksu on tapahtunut 6 artiklan 1 kohdan a alakohdan mukaisesti: maksetun tai tilille kirjatun koron määrästä;

               b)

               mikäli koron maksu on tapahtunut 6 artiklan 1 kohdan b tai d alakohdan mukaisesti: joko mainituissa alakohdissa tarkoitettujen korkojen tai tulojen määrästä tai perimällä tulojen saajan maksettava vaikutuksiltaan vastaava vero myynnin, takaisinoston tai lunastuksen koko tuotosta;

               c)

               mikäli koron maksu on tapahtunut 6 artiklan 1 kohdan c alakohdan mukaisesti: kyseisessä kohdassa tarkoitettujen tulojen määrästä;

               d)

               kun Andorran ruhtinaskunta käyttää 6 artiklan 4 kohdassa tarkoitettua mahdollisuutta: vuotuistetun koron määrästä.

         3.   Edellä 2 kohdan a ja b alakohdan tapauksessa lähdeveroa peritään määräsuhteessa siihen aikaan, minkä velkasitoumus on ollut tosiasiallisen edunsaajan hallussa. Jos maksuasiamies ei pysty hallussaan olevien tietojen perusteella määrittelemään hallussapitoaikaa, maksuasiamiehen on katsottava tosiasiallisen edunsaajan olleen velkasitoumuksen haltija koko sen voimassaolon ajan, ellei tämä esitä näyttöä hankinta-ajankohdasta.
   4.   Maksetuista koroista tässä sopimuksessa tarkoitetun lähdeveron lisäksi pidätetyt lähdeverot ja muut verot on vähennettävä 1–3 kohdan mukaisesti kyseisen koronmaksun perusteella lasketusta lähdeverosta.
   5.   Andorran ruhtinaskuntaan sijoittautuneen maksuasiamiehen perimä lähdevero ei estä sitä Euroopan yhteisön jäsenvaltiota, jossa tosiasiallisen edunsaajan verotuksellinen asuinpaikka on, verottamasta tuloa kansallisen lainsäädäntönsä nojalla, jollei 10 artiklan määräysten noudattamisesta muuta johdu.
   Jos verovelvollinen antaa Andorran ruhtinaskuntaan sijoittautuneen maksuasiamiehen maksamista korkotuloista veroilmoituksen sen Euroopan yhteisön jäsenvaltion veroviranomaisille, jossa hän asuu, näihin korkotuloihin sovelletaan samoja veroprosentteja kuin kyseisestä jäsenvaltiosta saatuihin korkotuloihin.
   8 artikla
   Verotulojen jako
   1.   Andorran ruhtinaskunta pitää 7 artiklassa mainituista lähdeverotuloista 25 prosenttia itsellään ja siirtää niistä 75 prosenttia sille Euroopan yhteisön jäsenvaltiolle, jossa tosiasiallisella edunsaajalla on asuinpaikka.
   2.   Siirrot suoritetaan kunkin vuoden osalta kullekin jäsenvaltiolle yhtenä eränä viimeistään kuuden kuukauden kuluttua sen kalenterivuoden päättymisestä, jonka aikana lähdeverot on pidätetty.
   Andorran ruhtinaskunnan on toteutettava tarvittavat toimenpiteet verotulojen jakojärjestelmän asianmukaisen toiminnan varmistamiseksi.
   9 artikla
   Tietojen ilmoittaminen vapaaehtoisesti
   1.   Andorran ruhtinaskunnan on noudatettava menettelyä, joka antaa tosiasialliselle edunsaajalle mahdollisuuden välttää 7 artiklassa mainittu lähdevero esittämällä maksuasiamiehelle asuinpaikan jäsenvaltion toimivaltaisen viranomaisen edunsaajan nimelle tämän artiklan 2 kohdan mukaisesti laatima todistus.
   2.   Tosiasiallisen edunsaajan pyynnöstä hänen asuinpaikkansa jäsenvaltion toimivaltainen viranomainen antaa todistuksen, josta käyvät ilmi seuraavat tiedot:

               a)

               tosiasiallisen edunsaajan sukunimi, etunimi, osoite ja verotunnistenumero tai sellaisen puuttuessa syntymäaika ja -paikka;

               b)

               maksuasiamiehen nimi ja osoite;

               c)

               tosiasiallisen edunsaajan tilinumero tai sellaisen puuttuessa velkasitoumuksen tunnistetiedot.

         Todistus on voimassa enintään kolme vuotta. Todistus on annettava jokaiselle sitä pyytävälle tosiasialliselle edunsaajalle kahden kuukauden kuluessa pyynnön esittämisestä.
   10 artikla
   Kaksinkertaisen verotuksen estäminen
   1.   Sen Euroopan yhteisön jäsenvaltion, jossa tosiasiallisen edunsaajan verotuksellinen asuinpaikka on, on huolehdittava 7 artiklassa tarkoitetun lähdeveron perimisestä mahdollisesti aiheutuvan kaksinkertaisen verotuksen poistamisesta tämän artiklan 2 ja 3 kohdan määräysten mukaisesti.
   2.   Jos tosiasiallisen edunsaajan saamista koroista on kannettu 7 artiklassa tarkoitettu lähdevero Andorran ruhtinaskunnassa, edunsaajalle myönnetään maksetun lähdeveron suuruinen veronhyvitys siinä Euroopan yhteisön jäsenvaltiossa, jossa hänen verotuksellinen asuinpaikkansa on sen kansallisen lainsäädännön mukaisesti. Silloin kun perityn lähdeveron määrä on suurempi kuin verotuksellisen asuinpaikan jäsenvaltion kansallisen lainsäädännön mukaisesti maksettavan veron määrä, tämä jäsenvaltio palauttaa erotuksen tosiasialliselle edunsaajalle.
   3.   Jos tosiasialliselle edunsaajalle maksetuista koroista on 7 artiklassa tarkoitetun lähdeveron lisäksi peritty muuntyyppisiä lähdeveroja ja se Euroopan yhteisön jäsenvaltio, jossa edunsaajan verotuksellinen asuinpaikka on, myöntää tällaisista lähdeveroista veronhyvitystä kansallisen lainsäädäntönsä tai kaksinkertaista verotusta koskevien verosopimusten perusteella, tällainen muu lähdevero on hyvitettävä ennen 2 kohdan määräysten mukaan noudatettavan menettelyn aloittamista.
   4.   Se Euroopan yhteisön jäsenvaltio, jossa tosiasiallisen edunsaajan verotuksellinen asuinpaikka on, voi käyttää 2 ja 3 kohdassa tarkoitetun veronhyvitysjärjestelmän asemesta 7 artiklassa tarkoitetun lähdeveron palauttamismenettelyä.
   11 artikla
   Siirtokelpoiset velkakirjalainat
   1.   Tämän sopimuksen voimaantulopäivästä ja niin kauan kuin Andorran ruhtinaskunta pidättää 7 artiklassa tarkoitetun lähdeveron ja yksikin jäsenvaltio soveltaa samanlaisia määräyksiä ja enintään 31 päivään joulukuuta 2010 saakka kotimaisia ja kansainvälisiä obligaatioita ja muita siirtokelpoisia velkakirjalainoja, jotka on ensimmäistä kertaa laskettu liikkeeseen ennen 1 päivää maaliskuuta 2001 tai joiden alkuperäisen tarjousesitteen neuvoston direktiivissä 80/390/ETY tarkoitetut toimivaltaiset viranomaiset tai Andorran toimivaltaiset viranomaiset tai kolmannen maan toimivaltaiset viranomaiset ovat hyväksyneet ennen kyseistä päivämäärää, ei katsota 6 artiklan 1 kohdan a alakohdassa tarkoitetuiksi velkasitoumuksiksi edellyttäen, että kyseisten siirtokelpoisten velkakirjalainojen uusia liikkeellelaskuja ei toteuteta 1 päivänä maaliskuuta 2002 tai sen jälkeen.
   2.   Tämän artiklan määräyksiä sovelletaan siirtokelpoisiin velkakirjalainoihin kuitenkin myös 31 päivän joulukuuta 2010 jälkeen niin kauan kuin yksikin Euroopan yhteisön jäsenvaltio soveltaa samanlaisia määräyksiä, jos:

               —

               niissä on gross-up- ja etuaikaista lunastusta koskevat lausekkeet, ja

               —

               4 artiklassa määritelty maksuasiamies on sijoittautunut Andorran ruhtinaskunnan alueelle, ja

               —

               kyseinen maksuasiamies maksaa koron suoraan Euroopan yhteisön jäsenvaltiossa asuvalle tosiasialliselle edunsaajalle tai hänen hyväkseen.

         Jos ja kun kaikki jäsenvaltiot lakkaavat soveltamasta samanlaisia määräyksiä, tämän artiklan määräyksiä sovelletaan siirrettäviin velkakirjalainoihin enää vain, jos:

               —

               niissä on gross-up- ja etuaikaista lunastusta koskevat lausekkeet, ja

               —

               liikkeeseen laskijan maksuasiamies on sijoittautunut Andorran ruhtinaskunnan alueelle, ja

               —

               kyseinen maksuasiamies maksaa koron suoraan Euroopan yhteisön jäsenvaltiossa asuvalle tosiasialliselle edunsaajalle tai hänen hyväkseen.

         Jos edellä mainittuja valtion tai julkisena viranomaisena toimivan tai kansainvälisessä sopimuksessa tunnustetun yhteisön liikkeeseen laskemia siirtokelpoisia velkakirjalainoja lasketaan uudelleen liikkeeseen 1 päivänä maaliskuuta 2002 tai sen jälkeen, koko liikkeeseenlasku, sekä alkuperäinen että mahdollinen myöhempi, katsotaan 6 artiklan 1 kohdan a alakohdassa tarkoitetuksi velkasitoumuksen liikkeeseenlaskuksi.
   Jos muu kuin edellisessä alakohdassa tarkoitettu liikkeeseenlaskija laskee uudelleen liikkeeseen edellä mainittuja siirtokelpoisia velkakirjalainoja 1 päivänä maaliskuuta 2002 tai sen jälkeen, tällainen uusi liikkeeseenlasku katsotaan 6 artiklan 1 kohdan a alakohdassa tarkoitetuksi velkasitoumuksen liikkeeseenlaskuksi.
   3.   Tämän artiklan määräykset eivät estä Euroopan yhteisön jäsenvaltioita tai Andorran ruhtinaskuntaa verottamasta 1 kohdassa tarkoitetuista siirtokelpoisista velkakirjalainoista saatavia tuloja kansallisen lainsäädäntönsä mukaisesti.
   12 artikla
   Tietojenvaihto pyydettäessä
   1.   Andorran ruhtinaskunnan ja Euroopan yhteisön jäsenvaltioiden toimivaltaiset viranomaiset vaihtavat keskenään tietoja tässä sopimuksessa tarkoitettuihin tuloihin kohdistuvasta toiminnasta, joka muodostaa veropetoksen tai sitä vastaavan lainvastaisen toiminnan tietopyynnön vastaanottaneen valtion lakien mukaan. ’Vastaavalla lainvastaisella toiminnalla’ tarkoitetaan vain rikkomuksia, jotka ovat yhtä vakavia kuin pyynnön vastaanottaneen valtion lainsäädännössä veropetoksen muodostava toiminta.
   Niin kauan kuin Andorran ruhtinaskunta ei ole sisällyttänyt kansalliseen lainsäädäntöönsä veropetoksen käsitettä, se sitoutuu pyynnön vastaanottavana jäsenvaltiona rinnastamaan ensimmäisessä alakohdassa mainitussa tarkoituksessa veropetokseen toiminnan, jossa erehdyttämistä hyväksikäyttäen aiheutetaan vahinkoa pyynnön esittäneen valtion kansallisen verottajan eduille ja joka Andorran ruhtinaskunnan lakien nojalla muodostaa petosrikoksen.
   Vastaukseksi asianmukaisesti perusteltuun pyyntöön sen vastaanottanut valtio toimittaa tiedot edellä tässä artiklassa mainituista seikoista, joita pyynnön esittänyt valtio tutkii tai saattaa tutkia ei-rikolliselta tai rikolliselta kannalta.
   2.   Määrittäessään, voidaanko esitetyn pyynnön johdosta toimittaa tietoja, pyynnön vastaanottanut jäsenvaltio noudattaa sen esittäneen valtion vanhentumislainsäädäntöä eikä omaa lainsäädäntöään.
   3.   Pyynnön vastaanottaneen valtion on toimitettava tiedot, jos pyynnön esittänyt valtio voi perustellusti epäillä toimintaa veropetokseksi tai sitä vastaavaksi toiminnaksi. Jos Andorran ruhtinaskunta on pyynnön vastaanottanut valtio, Andorran ruhtinaskunnan oikeusviranomaisen on tehtävä päätös pyyntöön suostumisesta kahden kuukauden määräajassa tutkimalla, ovatko pyynnössä esitetyt syyt mainitussa artiklassa asetettujen ehtojen suhteen aiheellisia.
   4.   Pyynnön esittävä valtio voi perustaa rangaistavaa tekoa koskevan epäilynsä seuraaviin seikkoihin:

               a)

               oikeaksi todistetut tai todistamattomat asiakirjat, joihin sisältyvät yrityksen liikeasiakirjat tai kirjanpitotositteet ja pankkitiliotteet;

               b)

               verovelvolliselta saadut tiedot;

               c)

               tiedonantajalta tai muulta kolmannelta henkilöltä saadut tiedot, joiden oikeudellisuus on todettu riippumattomalla tavalla tai jotka vaikuttavat muutoin luotettavilta; tai

               d)

               tarkat aihetodisteet.

         5.   Kaikki tällä tavalla vaihdettu tieto on katsottava luottamukselliseksi, ja tietoa saa luovuttaa ainoastaan sen sopimuspuolen toimivaltaisille henkilöille tai viranomaisille, joiden on oltava perillä 1 artiklassa tarkoitettujen koronmaksujen verotuksesta joko 7 artiklassa tarkoitetun lähdeveron ja siihen liittyvien 8 artiklassa tarkoitettujen tulojen määrittämiseksi tai 9 artiklassa tarkoitetun vapaaehtoisen ilmoituksen käsittelemiseksi. Mainitut henkilöt tai viranomaiset voivat antaa selvityksen näin saamistaan tiedoista julkisessa kuulemisessa tai tuomiossa, jossa käsitellään tätä veroasiaa.
   Tietoja ei saa antaa muille henkilöille tai viranomaisille, ellei tiedot toimittaneen sopimuspuolen toimivaltainen viranomainen ole antanut siihen ensin kirjallista lupaa.
   6.   Andorran ruhtinaskunta aloittaa kahdenväliset neuvottelut kunkin jäsenvaltion kanssa määrittääkseen ”vastaavaksi lainvastaiseksi toiminnaksi” katsottavat tekotavat kussakin valtiossa sovellettavien veromenettelyjen mukaisesti.
   13 artikla
   Neuvottelumenettely ja uudelleentarkastelu
   1.   Sopimuspuolet käyvät keskinäisiä neuvotteluja vähintään kolmen vuoden välein tai jommankumman sopimuspuolen pyynnöstä tutkiakseen ja – jos sopimuspuolet katsovat tarpeelliseksi – parantaakseen sopimuksen teknistä toimivuutta ja arvioidakseen kansainvälistä kehitystä. Neuvottelut on järjestettävä kuukauden kuluessa pyynnön esittämisestä tai kiireellisissä tapauksissa mahdollisimman pian.
   Arvioinnin pohjalta sopimuspuolet voivat neuvotella keskenään selvittääkseen kansainvälisen kehityksen huomioon ottaen, olisiko sopimus muutettava.
   2.   Niin pian kuin sopimuksen 7 artiklan 1 kohdan täysimääräisestä täytäntöönpanosta on saatu riittävästi kokemusta, sopimuspuolet neuvottelevat keskenään selvittääkseen kansainvälisen kehityksen huomioon ottaen, olisiko sopimus muutettava.
   3.   Edellä 1 ja 2 kohdassa tarkoitetuissa neuvotteluissa kumpikin sopimuspuoli ilmoittaa toiselle sopimuspuolelle mahdollisista muutoksista, jotka voivat vaikuttaa sopimuksen asianmukaiseen toimivuuteen. Tämä koskee myös asiaan liittyviä jommankumman sopimuspuolen ja jonkin kolmannen maan välisiä sopimuksia.
   4.   Jos tämän sopimuksen tulkinnasta tai soveltamisesta syntyy erimielisyyttä Andorran ruhtinaskunnan toimivaltaisten viranomaisten ja yhden tai useamman muun tämän sopimuksen 5 artiklassa tarkoitetun Euroopan yhteisön jäsenvaltioiden toimivaltaisen viranomaisen välillä, ne pyrkivät ratkaisemaan ongelman yhteisymmärryksessä. Niiden on ilmoitettava neuvottelujen tuloksesta viipymättä Euroopan yhteisöjen komissiolle sekä muiden jäsenvaltioiden toimivaltaisille viranomaisille. Tulkintaan liittyvissä kysymyksissä komissio voi osallistua neuvotteluihin jonkin toimivaltaisen viranomaisen pyynnöstä.
   14 artikla
   Soveltaminen
   1.   Tämän sopimuksen soveltaminen edellyttää, että Santa Maria da Feirassa 19 ja 20 päivänä kesäkuuta 2000 kokoontuneen neuvoston (talous- ja raha-asiat) päätelmissä mainitut jäsenvaltioista riippuvaiset tai niihin assosioituneet alueet sekä Amerikan yhdysvallat, Liechtenstein, Monaco, San Marino ja Sveitsi hyväksyvät direktiivissä tai tässä sopimuksessa esitettyjen toimenpiteiden mukaiset tai niitä vastaavat toimenpiteet ja panevat ne täytäntöön samaan aikaan.
   2.   Sopimuspuolet päättävät yksimielisesti vähintään kuusi kuukautta ennen 6 kohdassa tarkoitettua päivää, täyttyykö 1 kohdassa asetettu edellytys, joka liittyy asiaankuuluvien toimenpiteiden voimaantuloon kyseisissä kolmansissa maissa ja kyseisillä jäsenvaltioista riippuvaisilla tai niihin assosioituneilla alueilla. Jos sopimuspuolet katsovat, että tämä edellytys ei täyty, niiden on yhteisellä sopimuksella vahvistettava uusi päivämäärä 6 kohdan määräysten soveltamista varten.
   3.   Andorran ruhtinaskunta panee tämän sopimuksen täytäntöön 6 kohdassa tarkoitetusta päivästä alkaen ja ilmoittaa tästä Euroopan yhteisölle institutionaalisista järjestelyistään riippumatta.
   4.   Kumpi tahansa sopimuspuoli voi keskeyttää tämän sopimuksen tai sen osien soveltamisen välittömästi ilmoittamalla siitä toiselle sopimuspuolelle, jos direktiivin tai sen osan soveltaminen keskeytetään joko tilapäisesti tai pysyvästi Euroopan yhteisön lainsäädännön mukaisesti tai jos jokin Euroopan yhteisön jäsenvaltio keskeyttää oman täytäntöönpanolainsäädäntönsä soveltamisen.
   5.   Kumpi tahansa sopimuspuoli voi myös keskeyttää tämän sopimuksen soveltamisen ilmoittamalla siitä toiselle sopimuspuolelle, jos jokin viidestä edellä mainitusta kolmannesta maasta (Amerikan yhdysvallat, Liechtenstein, Monaco, San Marino ja Sveitsi) tai jokin edellä 1 kohdassa tarkoitetuista Euroopan yhteisön jäsenvaltioista riippuvaisista tai niihin assosioituneista alueista lopettaa tämän seurauksena direktiivissä säädettyjen tai vastaavien toimenpiteiden soveltamisen. Soveltamisen keskeytys tulee voimaan aikaisintaan kahden kuukauden kuluttua ilmoituksesta. Sopimuksen soveltamista on jatkettava heti, kun toimenpiteet on otettu uudelleen käyttöön.
   6.   Sopimuspuolten on hyväksyttävä tämän sopimuksen noudattamisen edellyttämät lait, asetukset ja hallinnolliset määräykset 1 päivään heinäkuuta 2005 mennessä.
   15 artikla
   Sopimuksen allekirjoitus, voimaantulo ja irtisanominen
   1.   Sopimuspuolet ratifioivat tai hyväksyvät tämän sopimuksen omien kansallisten menettelyjensä mukaisesti. Sopimuspuolten on ilmoitettava toisilleen menettelyjen päätökseen saattamisesta. Tämä sopimus tulee voimaan viimeistä ilmoitusta seuraavan toisen kuukauden ensimmäisenä päivänä.
   2.   Kumpikin sopimuspuoli voi irtisanoa sopimuksen toiselle sopimuspuolelle osoitetulla ilmoituksella. Tällöin sopimuksen voimassaolo päättyy kahdentoista kuukauden kuluttua mainitun ilmoituksen antamisesta.
   16 artikla
   Vaateet ja lopputilitys
   1.   Jos tämä sopimus irtisanotaan tai sen soveltaminen keskeytetään kokonaan tai osittain, sillä ei ole vaikutusta luonnollisten henkilöiden esittämiin vaateisiin.
   2.   Tällaisessa tapauksessa Andorran ruhtinaskunta vahvistaa lopputilityksen määrän sopimuksen soveltamisen päättymiseen mennessä ja suorittaa loppumaksun Euroopan yhteisön jäsenvaltioille.
   17 artikla
   Alueellinen soveltamisala
   Tätä sopimusta sovelletaan sillä alueella, jolla sovelletaan Euroopan yhteisön perustamissopimusta siinä mainituissa olosuhteissa, sekä toisaalta Andorran ruhtinaskunnan alueella.
   18 artikla
   Liitteet
   1.   Kaksi liitettä ovat olennainen osa tätä sopimusta.
   2.   Liitteessä I olevaa luetteloa toimivaltaisista viranomaisista voidaan muuttaa siten, että Andorran ruhtinaskunta ilmoittaa toiselle sopimuspuolelle liitteessä olevassa a kohdassa tarkoitetuista viranomaisista ja Euroopan yhteisö muista viranomaisista.
   Liitteessä II olevaa luetteloa toimivaltaisiin viranomaisiin rinnastettavista yhteisöistä voidaan muuttaa yhteisellä sopimuksella.
   19 artikla
   Kielet
   1.   Tämä sopimus on laadittu kahtena kappaleena englannin, espanjan, hollannin, italian, kreikan, latvian, liettuan, portugalin, puolan, ranskan, ruotsin, saksan, slovakin, sloveenin, suomen, tanskan, tšekin, unkarin, viron ja katalonian kielellä, ja kaikki kieliversiot ovat yhtä todistusvoimaisia.
   2.   Sopimuspuolet vahvistavat maltankielisen toisinnon todistusvoimaisuuden kirjeenvaihtona. Myös sen on oltava yhtä todistusvoimainen kuin 1 kohdassa tarkoitetut kielitoisinnot.
   TÄMÄN VAKUUDEKSI allekirjoittaneet täysivaltaiset edustajat ovat allekirjoittaneet tämän sopimuksen.

      Hecho en Bruselas, el quince de noviembre del dos mil cuatro.
      V Bruselu dne patnáctého listopadu dva tisíce čtyři.
      Udfærdiget i Bruxelles den femtende november to tusind og fire.
      Geschehen zu Brüssel am fünfzehnten November zweitausendundvier.
      Kahe tuhande neljanda aasta novembrikuu viieteistkümnendal päeval Brüsselis.
      Έγινε στις Βρυξέλλες, στις δέκα πέντε Νοεμβρίου δύο χιλιάδες τέσσερα.
      Done at Brussels on the fifteenth day of November in the year two thousand and four.
      Fait à Bruxelles, le quinze novembre deux mille quatre.
      Fatto a Bruxelles, addì quindici novembre duemilaquattro.
      Briselē, divi tūkstoši ceturtā gada piecpadsmitajā novembrī.
      Pasirašyta du tūkstančiai ketvirtų metų lapkričio penkioliktą dieną Briuselyje.
      Kelt Brüsszelben, a kétezer-negyedik év november havának tizenötödik napján.
      Magħmul fi Brussel fil-ħmistax il-jum ta' Novembru tas-sena elfejn u erbgħa.
      Gedaan te Brussel, de vijftiende november tweeduizendvier.
      Sporządzono w Brukseli w dniu piętnastego października roku dwutysięcznego czwartego.
      Feito em Bruxelas, em quinze de Novembro de dois mil e quatro.
      V Bruseli pätnásteho novembra dvetisícštyri.
      V Bruslju, petnajstega novembra leta dva tisoč štiri.
      Tehty Brysselissä viidentenätoista päivänä marraskuuta vuonna kaksituhattaneljä.
      Som skedde i Bryssel den femtonde november tjugohundrafyra.
      Fet a Brussel les el dia quinze de novembre de l'any dos mil quatre.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar
         Per la Comunitat Europea

         Pel Principat d’Andorra

   LIITE I
   LUETTELO SOPIMUSPUOLTEN TOIMIVALTAISISTA VIRANOMAISISTA
   Tässä sopimuksessa toimivaltaisilla viranomaisilla tarkoitetaan seuraavia viranomaisia:

               a)

               Andorran ruhtinaskunta: El Ministre eu carregat de les Finances tai valtuutettu edustaja; kuitenkin sovellettaessa 3 artiklaa toimivaltainen viranomainen on el Ministre eu carregat de l'Interior tai valtuutettu edustaja;

               b)

               Belgian kuningaskunta: De Minister van Financiën/Le Ministre des Finances tai valtuutettu edustaja;

               c)

               Tšekin tasavalta: Ministr financí tai valtuutettu edustaja;

               d)

               Tanskan kuningaskunta: Skatteministeren tai valtuutettu edustaja;

               e)

               Saksan liittotasavalta: Der Bundesminister der Finanzen tai valtuutettu edustaja;

               f)

               Viron tasavalta: Rahandusminister tai valtuutettu edustaja;

               g)

               Helleenien tasavalta: Ο Υπουργός Οικονομίας και Οικονομικών tai valtuutettu edustaja;

               h)

               Espanjan kuningaskunta: El Ministro de Economía y Hacienda tai valtuutettu edustaja;

               i)

               Ranskan tasavalta: Le Ministre chargé du budget tai valtuutettu edustaja;

               j)

               Irlanti: The Revenue Commissioners tai näiden valtuutettu edustaja;

               k)

               Italian tasavalta: Il Capo del Dipartimento per le Politiche Fiscali tai valtuutettu edustaja;

               l)

               Kyproksen tasavalta: Υπουργός Οικονομικών tai valtuutettu edustaja;

               m)

               Latvian tasavalta: Finanšu ministrs tai valtuutettu edustaja;

               n)

               Liettuan tasavalta: Finansų ministras tai valtuutettu edustaja;

               o)

               Luxemburgin suurherttuakunta: Le Ministre des Finances tai valtuutettu edustaja; kuitenkin sovellettaessa 12 artiklaa toimivaltainen viranomainen on le Procureur Général d'Etat luxembourgeois;

               p)

               Unkarin tasavalta: A pénzügyminiszter tai valtuutettu edustaja;

               q)

               Maltan tasavalta: Il-Ministru responsabbli għall-Finanzi tai valtuutettu edustaja;

               r)

               Alankomaiden kuningaskunta: De Minister van Financiën tai valtuutettu edustaja;

               s)

               Itävallan tasavalta: Der Bundesminister für Finanzen tai valtuutettu edustaja;

               t)

               Puolan tasavalta: Minister Finansów tai valtuutettu edustaja;

               u)

               Portugalin tasavalta: O Ministro das Finanças tai valtuutettu edustaja;

               v)

               Slovenian tasavalta: Minister za financií tai valtuutettu edustaja;

               w)

               Slovakian tasavalta: Minister financií tai valtuutettu edustaja;

               x)

               Suomen tasavalta: Valtiovarainministeriö/Finansministeriet tai valtuutettu edustaja;

               y)

               Ruotsin kuningaskunta: Chefen för Finansdepartementet tai valtuutettu edustaja;

               z)

               Ison-Britannian ja Pohjois-Irlannin yhdistynyt kuningaskunta sekä Euroopan alueet, joiden ulkosuhteista Yhdistynyt kuningaskunta vastaa: The Commissioners of Inland Revenue tai näiden valtuutettu edustaja sekä Gibraltarin toimivaltainen viranomainen. Viranomaisen nimittää Yhdistynyt kuningaskunta noudattaen Gibraltarin viranomaisten osalta sovittuja järjestelyjä, jotka koskevat Euroopan unionin ja Euroopan yhteisön välineitä ja niihin liittyviä Euroopan unionin jäsenvaltioille ja toimielimille 19 päivänä huhtikuuta 2000 tiedoksi annettuja sopimuksia, joista Euroopan unionin neuvoston pääsihteeri toimittaa jäljennöksen Andorran ruhtinaskunnalle, ja hän vastaa tämän sopimuksen soveltamisesta.

         LIITE II
   LUETTELO TOIMIVALTAISIIN VIRANOMAISIIN RINNASTETTAVISTA YHTEISÖISTÄ
   Tämän sopimuksen 11 artiklaa sovellettaessa seuraavia yhteisöjä pidetään ”julkisena viranomaisena toimivina tai kansainvälisessä sopimuksessa tunnustettuina yhteisöinä”:
   EUROOPAN UNIONISSA SIJAITSEVAT YHTEISÖT:

               Belgia

                           —

                           Région flamande (Vlaams Gewest) (Flanderi)

                           —

                           Région wallonne (Vallonia)

                           —

                           Région bruxelloise (Brussels Gewest) (Bryssel)

                           —

                           Communauté française (ranskankielinen kieliyhteisö)

                           —

                           Vlaamse Gemeenschap (hollanninkielinen kieliyhteisö)

                           —

                           Deutschsprachige Gemeinschaft (saksankielinen kieliyhteisö)

               Espanja

                           —

                           Xunta de Galicia (Galician aluehallitus)

                           —

                           Junta de Andalucía (Andalusian aluehallitus)

                           —

                           Junta de Extremadura (Extremaduran aluehallitus)

                           —

                           Junta de Castilla- La Mancha (Kastilia-La Manchan aluehallitus)

                           —

                           Junta de Castilla- León (Kastilian ja Leónin aluehallitus)

                           —

                           Gobierno Foral de Navarra (Navarran aluehallitus)

                           —

                           Govern de les Illes Balears (Baleaarien aluehallitus)

                           —

                           Generalitat de Catalunya (Katalonian aluehallitus)

                           —

                           Generalitat de Valencia (Valencian aluehallitus)

                           —

                           Diputación General de Aragón (Aragonian aluehallitus)

                           —

                           Gobierno de las Islas Canarias (Kanariansaarten aluehallitus)

                           —

                           Gobierno de Murcia (Murcian aluehallitus)

                           —

                           Gobierno de Madrid (Madridin aluehallitus)

                           —

                           Gobierno de la Comunidad Autónoma del País Vasco/Euzkadi (Baskimaan aluehallitus)

                           —

                           Diputación Foral de Guipúzcoa (Guipúzcoan alueneuvosto)

                           —

                           Diputación Foral de Vizcaya/Bizkaia (Vizcayan alueneuvosto)

                           —

                           Diputación Foral de Alava (Alavan alueneuvosto)

                           —

                           Ayuntamiento de Madrid (Madridin kaupunki)

                           —

                           Ayuntamiento de Barcelona (Barcelonan kaupunki)

                           —

                           Cabildo Insular de Gran Canaria (Gran Canarian paikallisneuvosto)

                           —

                           Cabildo Insular de Tenerife (Teneriffan paikallisneuvosto)

                           —

                           Instituto de Crédito Oficial (virallinen luottolaitos)

                           —

                           Instituto Catalán de Finanzas (Katalonian rahoituslaitos)

                           —

                           Instituto Valenciano de Finanzas (Valencian rahoituslaitos)

               Kreikka

                           —

                           Оργανισμός Тηλεπικοινωνιών Ελλάδος (Kreikan televiestintälaitos)

                           —

                           Оργανισμός Σιδηροδρόμων Ελλάδος (Kreikan rautatielaitos)

                           —

                           Δημόσια Επιχείρηση Ηλεκτρισμού (Julkinen sähkölaitos)

               Ranska

                           —

                           La Caisse d'amortissement de la dette sociale (CADES) (Sosiaaliturvamaksujen lyhennyskassa)

                           —

                           L'Agence française de développement (AFD) (Ranskan kehitysvirasto)

                           —

                           Réseau ferré de France (RFF) (Ranskan rautatiet)

                           —

                           Caisse nationale des autoroutes (CNA) (Moottoriteiden valtionkassa)

                           —

                           Assistance publique hôpitaux de Paris (APHP) (Pariisin sairaaloiden julkinen tuki)

                           —

                           Charbonnages de France (CDF) (Ranskan kivihiilikaivokset)

                           —

                           Entreprise minière et chimique (EMC) (Kaivostoiminnan ja kemian alan yritys)

               Italia

                           —

                           Regions (alueet)

                           —

                           Provinces (läänit)

                           —

                           Communes (kunnat)

                           —

                           Cassa Depositi e Prestiti (Talletus- ja lainakassa)

               Latvia

                           —

                           Pašvaldības (paikallishallinto)

               Puola

                           —

                           gminy (kunnat)

                           —

                           powiaty (hallintopiirit)

                           —

                           województwa (maakunnat)

                           —

                           związki gmin (kuntaliitot)

                           —

                           związki powiatów (hallintopiirien liitot)

                           —

                           związki województw (maakuntaliitot)

                           —

                           miasto stołeczne Warszawa (pääkaupunki Varsova)

                           —

                           Agencja Restrukturyzacji i Modernizacji Rolnictwa (Maatalouden jälleenrakennus- ja nykyaikaistamisvirasto)

                           —

                           Agencja Nieruchomości Rolnych (Maatalousomaisuuden virasto)

               Portugali

                           —

                           Região Autónoma da Madeira (Madeiran autonominen alue)

                           —

                           Região Autónoma dos Açores (Azorien autonominen alue)

                           —

                           Kunnat

               Slovakia

                           —

                           mestá a obce (kunnat)

                           —

                           Železnice Slovenskej republiky (Slovakian rautatieyhtiö)

                           —

                           Štátny fond cestného hospodárstva (Valtion tiehallintorahasto)

                           —

                           Slovenské elektrárne (Slovakian voimalaitokset)

                           —

                           Vodohospodárska výstavba (Vesitalousyhtiö)

         KANSAINVÄLISET YHTEISÖT:

               —

               Euroopan jälleenrakennus- ja kehityspankki

               —

               Euroopan investointipankki

               —

               Asian Development Bank (Aasian kehityspankki)

               —

               African Development Bank (Afrikan kehityspankki)

               —

               Maailmanpankki / Kansainvälinen jälleenrakennus- ja kehityspankki (IBRD) / Kansainvälinen valuuttarahasto (IMF)

               —

               International Finance Corporation (Kansainvälinen rahoitusyhtiö)

               —

               Inter-American Development Bank (Latinalaisen Amerikan kehityspankki)

               —

               Euroopan neuvoston sosiaalisen kehityksen rahasto

               —

               EURATOM

               —

               Euroopan yhteisö

               —

               Corporación Andina de Fomento (Andien kehitysyhtiö)

               —

               Eurofima (Rautateiden liikkuvan kaluston eurooppalainen rahoitusyhtiö)

               —

               Euroopan hiili- ja teräsyhteisö

               —

               Pohjoismaiden investointipankki

               —

               Caribbean Development Bank (Karibian alueen kehityspankki)

         11 artiklan määräykset eivät rajoita kansainvälisiä velvoitteita, joihin sopimuspuolet ovat edellä mainittujen kansainvälisten yhteisöjen osalta kenties sitoutuneet.
   KOLMANSISSA MAISSA SIJAITSEVAT YHTEISÖT:
   Seuraavat vaatimukset täyttävät yhteisöt:

               1.

               Yhteisön katsotaan selvästi olevan julkisyhteisö kansallisten perusteiden mukaisesti.

               2.

               Tällainen julkisyhteisö on voittoa tuottamaton yhteisö, joka maan hallituksen tosiasiallisessa valvonnassa hallinnoi ja rahoittaa erilaisia toimintoja tuottaen pääasiassa yhteisön hyväksi tarkoitettuja ei-kaupallisia tavaroita ja palveluja.

               3.

               Tällainen julkisyhteisö laskee liikkeeseen säännöllisesti huomattavia velkakirjalainoja.

               4.

               Asianomainen valtio kykenee takaamaan, että kyseinen julkisyhteisö ei lunasta lainaa etuaikaisesti gross-up-lausekkeen yhteydessä.

         YHTEISYMMÄRRYSPÖYTÄKIRJA
   Euroopan yhteisön, Belgian kuningaskunnan, Tšekin tasavallan, Tanskan kuningaskunnan, Saksan liittotasavallan, Viron tasavallan, Helleenien tasavallan, Espanjan kuningaskunnan, Ranskan tasavallan, Irlannin, Italian tasavallan, Kyproksen tasavallan, Latvian tasavallan, Liettuan tasavallan, Luxemburgin suurherttuakunnan, Unkarin tasavallan, Maltan tasavallan, Alankomaiden kuningaskunnan, Itävallan tasavallan, Puolan tasavallan, Portugalin tasavallan, Slovenian tasavallan, Slovakian tasavallan, Suomen tasavallan, Ruotsin kuningaskunnan, Ison-Britannian ja Pohjois-Irlannin yhdistyneen kuningaskunnan ja Andorran ruhtinaskunnan välillä
   EUROOPAN YHTEISÖ,
   BELGIAN KUNINGASKUNTA,
   TŠEKIN TASAVALTA,
   TANSKAN KUNINGASKUNTA,
   SAKSAN LIITTOTASAVALTA,
   VIRON TASAVALTA,
   HELLEENIEN TASAVALTA,
   ESPANJAN KUNINGASKUNTA,
   RANSKAN TASAVALTA,
   IRLANTI,
   ITALIAN TASAVALTA,
   KYPROKSEN TASAVALTA,
   LATVIAN TASAVALTA,
   LIETTUAN TASAVALTA,
   LUXEMBURGIN SUURHERTTUAKUNTA,
   UNKARIN TASAVALTA,
   MALTAN TASAVALTA,
   ALANKOMAIDEN KUNINGASKUNTA,
   ITÄVALLAN TASAVALTA,
   PUOLAN TASAVALTA,
   PORTUGALIN TASAVALTA,
   SLOVENIAN TASAVALTA,
   SLOVAKIAN TASAVALTA,
   SUOMEN TASAVALTA,
   RUOTSIN KUNINGASKUNTA,
   ISON-BRITANNIAN JA POHJOIS-IRLANNIN YHDISTYNYT KUNINGASKUNTA
   ja
   ANDORRAN RUHTINASKUNTA
   OVAT SOPINEET SEURAAVAA:
   Euroopan yhteisö, sen jäsenvaltiot ja Andorran ruhtinaskunta ovat tekemässä lopullista sopimusta, jossa määrätään säästöjen tuottamien korkotulojen verotuksesta annetussa neuvoston direktiivissä 2003/48/EY, jäljempänä ’direktiivi’, säädettyjä toimenpiteitä vastaavista toimenpiteistä, ja ovat samalla allekirjoittaneet tämän kyseistä sopimusta täydentävän yhteisymmärryspöytäkirjan.

               1.

               Yhteisymmärryspöytäkirjan allekirjoittajat pitävät Andorran ruhtinaskunnan ja Euroopan yhteisön välistä edellä mainittua sopimusta ja tätä yhteisymmärryspöytäkirjaa hyväksyttävänä ja tasapainoisena järjestelynä, jonka voidaan katsoa turvaavan sopimuspuolten edut. Tämän vuoksi ne toteuttavat sovitut toimenpiteet vilpittömällä mielellä eivätkä ilman pätevää syytä toimi yksipuolisesti järjestelyn toimintaa vaikeuttaakseen. Jos direktiivin, sellaisena kuin se on annettu 3 päivänä kesäkuuta 2003, ja sopimuksen, erityisesti sen 4 ja 6 artiklan osalta, soveltamisalassa todetaan merkittäviä eroja, sopimuspuolet aloittavat viipymättä neuvottelut sopimuksen 13 artiklan 4 kohdan mukaisesti varmistaakseen, että vastaavuus sopimuksessa määrättyjen toimenpiteiden kanssa säilyy.

               2.

               Euroopan yhteisö aloittaa direktiivissä säädetyn siirtymäkauden aikana keskustelut muiden tärkeiden rahoitusalan keskusten kanssa, jotta kyseisillä oikeudenkäyttöalueilla otettaisiin käyttöön vastaavat toimenpiteet kuin Euroopan yhteisössä.

               3.

               Edellä mainitun sopimuksen 12 artiklan soveltamista silmällä pitäen Andorran ruhtinaskunta sitoutuu sisällyttämään lainsäädäntöönsä sopimuksen ensimmäisen soveltamisvuoden kuluessa veropetosrikoksen käsitteen, joka pitää sisällään vähintään väärän, väärennetyn tai sisällöltään virheelliseksi todetun asiakirjan käyttämisen veroviranomaisen erehdyttämiseksi säästöjen tuottamien tulojen verotuksessa. Tämän yhteisymmärryspöytäkirjan allekirjoittajat panevat merkille, että mainittu veropetoksen määritelmä koskee ainoastaan säästöjen verotustarpeita sopimuksen puitteissa eikä se millään lailla estä kehittämästä veropetoskäsitettä ja/tai tekemästä sitä koskevia päätöksiä muissa olosuhteissa tai yhteyksissä.

               4.

               Andorran ruhtinaskunta ja kukin Euroopan yhteisön jäsenvaltio niin halutessaan ryhtyvät kahdenvälisiin neuvotteluihin täsmentääkseen tietojenvaihdossa noudatettavat hallinnolliset menettelyt.

               5.

               Tämän yhteisymmärryspöytäkirjan allekirjoittajat julistavat juhlallisesti, että säästöjen verotusta koskevan sopimuksen ja valuuttasopimuksen allekirjoittaminen ovat merkittäviä askeleita ruhtinaskunnan ja Euroopan unionin yhteistyön syventämisessä.
               Tässä yhteydessä Andorran ruhtinaskunta ja kukin Euroopan yhteisön jäsenvaltio voivat 4 kohdassa tarkoitettujen kahdenvälisten neuvottelujen lisäksi ryhtyä kahdenvälisiin neuvotteluihin määritelläkseen laajemman soveltamiskentän taloudelliselle ja verotukselliselle yhteistyölle. Neuvottelut käydään yhteistyön hengessä, joka ottaa huomioon Andorran ruhtinaskunnan toteuttamat pyrkimykset verotuksen lähentämiseksi, jotka konkretisoituvat tämän sopimuksen allekirjoittamisella. Neuvotteluja voidaan käydä esimerkiksi seuraavien toimien toteuttamiseksi:

                           —

                           taloudellisen yhteistyön kahdenväliset ohjelmat, joilla edistetään Andorran talouden integroimista Euroopan talouteen,

                           —

                           verotusalan kahdenvälinen yhteistyö, jonka tarkoituksena on tutkia olosuhteita, joissa palvelusuoritteista ja rahoitustuotteista jäsenvaltioissa saatavien tulojen lähdevero voidaan poistaa tai sitä voidaan vähentää.

      Tehty Brysselissä 15 päivänä marraskuuta 2004 kahtena kappaleena englannin, espanjan, hollannin, italian, kreikan, latvian, liettuan, portugalin, puolan, ranskan, ruotsin, saksan, slovakin, sloveenin, suomen, tanskan, tšekin, unkarin, viron ja katalonian kielellä, ja kaikki kieliversiot ovat yhtä todistusvoimaisia.
      Allekirjoittajat vahvistavat maltankielisen toisinnon todistusvoimaisuuden kirjeenvaihtona. Myös sen on oltava yhtä todistusvoimainen kuin edellisessä alakohdassa tarkoitetut kielitoisinnot.

         Pour le Royaume de Belgique
         Voor het Koninkrijk België
         Für das Königreich Belgien

         Za Českou republiku

         På Kongeriget Danmarks vegne

         Für die Bundesrepublik Deutschland

         Eesti Vabariigi nimel

         Για την Ελληνική Δημοκρατία

         Por el Reino de España

         Pour la République française

         Thar cheann Na hÉireann
         For Ireland

         Per la Repubblica italiana

         Για την Κυπριακή Δημοκρατία

         Latvijas Republikas vārdā

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għar-Repubblika ta' Malta

         Voor het Koninkrijk der Nederlanden

         Für die Republik Österreich

         W imieniu Rzeczypospolitej Polskiej

         Pela República Portuguesa

         Za Republiko Slovenijo

         Za Slovenskú republiku

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Pel Principat d’Andorra